समिति तय करेगी मैन्यू, 5 रुपए में मिलेगा खाना
प्रदेश सरकार की मंशा के अनुरूप सभी जिलों में दीनदयाल रसोई योजना शुरू की जा रही है। श्योपुर जिला मुख्यालय पर दीनदयाल रसोई 1 अप्रैल से शुरू की जाना है। इसे लेकर नगरीय प्रशासन एवं विकास संचालनालय ने पिछले दिनों पत्र जारी कर आवश्यक निर्देश दिए हैं। इस रसोई में मीनू का निर्धारण गठित समिति तय करेगी।
इसके बाद गरीब को मात्र 5 रुपए में भरपेट भोजन मिलेगा। इसके लिए नगर पालिका शहर में ऐसा स्थान तलाश रही है जहां रसोई का संचालन आसानी से किया जा सके। साथ ही गरीब तबके के लोग आसानी से पहुंचकर भोजन खा सकें। इसके लिए जिला स्तरीय समन्वय एवं अनुश्रवण समिति का गठन किया जाएगा। केंद्र के संचालन के लिए एजेंसी का निर्धारण व अावर्ती व्यय के संबंध में कॉर्पोरेट सामाजिक दायित्व के तहत उद्योगपति, व्यवसायी एवं अन्य दान दाताओं से संपर्क कर प्रारूप योजना में दर्शाए अनुसार कार्रवाई की जाएगी।
समिति में ये लोग होंगे शामिल: समिति में अध्यक्ष कलेक्टर रहेंगे। सदस्यों में नपाध्यक्ष, जिला खाद्य अधिकारी, जिला उद्योग केंद्र महाप्रबंधक, सीएमओ सचिव, शहरी विकास अभिकरण अधिकारी सदस्य, अनाज व्यापारी संघ सदस्य, अध्यक्ष मंडी भी सदस्य के रूप में शामिल रहेंगे।
सुबह 11 से दोपहर 3 बजे तक मिलेगी थाली
केंद्र पर उपयोग में आने वाले खाद्यान्न जैसे गेहूं, चावल, नमक और शक्कर आदि उचित मूल्य की दुकान से खाद्य विभाग उपलब्ध कराएगा। केंद्र पर प्रतिदिन दोपहर के भोजन की व्यवस्था पांच रुपए प्रति थाली की दर से सुबह 11 बजे से दोपहर 3 बजे तक रहेगी। भोजन का मैन्यू जिला स्तर समन्वय व अनुश्रवण समिति निर्धारित करेगी।
नगर पालिका की जिम्मेदारी
केंद्र स्थापित कर उनके संचालन की पूरी जवाबदारी नगरीय निकाय की रहेगी। प्रतिदिन संचालन का नियमित अनुश्रवण एवं समीक्षा की जाएगी। केंद्र की स्थापना के लिए लगने वाले पूंजीगत व्यय की राशि मुख्यमंत्री शहरी अधोसंरचना योजना के तहत उपलब्ध कराई जाएगी। स्थापना के तहत भवन का उन्नयन, आधुनिक किचन का निर्माण, खाना पकाने एवं वितरण के बर्तन, उपकरण, पानी, बैठक व्यवस्था, जल बिजली कनेक्शन आदि शामिल रहेगा। अतिरिक्त राशि की जरूरत पड़ने पर इसकी व्यवस्था नगरीय निकाय द्वारा अपने स्वयं के स्त्रोत से करेगी।
अच्छी खबर
hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva